№ КГД-20-3-13/21598-ВН от 19.12.2025

**Түсіндірме жазба**

**Қазақстан Республикасы Қаржы министрінің «Мұнай өнімдерінің айналымы жөніндегі декларациялардың нысандарын, оларды ұсыну және жасау қағидаларын бекіту туралы» Қазақстан Республикасы Қаржы министрінің 2015 жылғы 24 ақпандағы №119 бұйрығына өзгерістер толықтырулар енгізу туралы Қазақстан Республикасы Қаржы министрі бұйрығының жобасына**

**(бұдан әрі-Жоба)**

**1. Әзірлеуші мемлекеттік органның атауы**

Қазақстан Республикасының Қаржы министрлігі.

**2. Тиісті құқықтық актілерге, Қазақстан Республикасы ратификациялаған халықаралық шарттардың нормаларына, Қазақстан Республикасы қатысушысы болып табылатын халықаралық ұйымдардың шешімдеріне, Президенттің, Президент Әкімшілігі Басшылығының, Үкіметтің және Үкімет Аппаратының хаттамалық және өзге де тапсырмаларына және/немесе оны қабылдау қажеттігінің басқа да негіздемелеріне сілтеме жасай отырып, жобаны қабылдау үшін негіздемелер**

Қазақстан Республикасының «Мұнай өнімдерінің жекелеген түрлерін өндіруді және олардың айналымын мемлекеттік реттеу туралы Қазақстан Республикасы Заңының 8-бабы 9) тармақшасына сәйкес уәкілетті органның құзыретіне Мұнай өнімдерінің жекелеген түрлерін өндіруді және олардың айналымы саласындағы мемлекеттік есепке алу мен есептілікті жүзеге асыру, олардың өндірісі мен айналымының өзара байланысты баланстарын жасау кіреді.

Сондай-ақ, Қазақстан Республикасы Үкіметінің 2008 жылғы 24 сәуірдегі № 387 қаулысымен бекітілген «Қазақстан Республикасы Қаржы министрлігінің кейбір мәселелері туралы» қаулысының 1-тармағы 6) тармақшасына сәйкес, Қаржы министрлігі – Мұнай өнімдерінің жекелеген түрлерін өндіруді және олардың айналымын мемлекеттік реттеу саласында басшылықты жүзеге асыратын мемлекеттік орган болып табылады.

**3. Жоба бойынша қаржылық шығындардың қажеттілігі және оның қаржылық қамтамасыз етілуі, оның ішінде қаржыландыру көзі, сондай – ақ бюджет заңнамасында көзделген жағдайда-тиісті бюджет комиссиясының шешімі (тиісті есептеулер, қаржыландыру көзіне сілтеме, тиісті бюджет комиссиясы шешімінің көшірмесі міндетті түрде түсіндірме жазбаға қоса беріледі).**

Жобаны іске асыру республикалық бюджеттен қаржы қаражатын бөлуді талап етпейді.

**4. Нормативтік құқықтық актінің жобасы қабылданған жағдайда халықтың кең ауқымы үшін болжамды әлеуметтік-экономикалық, құқықтық және (немесе) өзге де салдарлар, сондай-ақ жоба ережелерінің ұлттық қауіпсіздікті қамтамасыз етуге әсері.**

Жобаны қабылдау теріс әлеуметтік-экономикалық құқықтық және (немесе) өзге де салдарға әкеп соқпайды, сондай-ақ ұлттық қауіпсіздікті қамтамасыз етуге ықпал етпейді.

**5. Жекелеген әлеуетті стейкхолдерлер (мемлекет, бизнес-қоғамдастық, халық, өзге де санаттар) үшін оларды егжей-тегжейлі сипаттай отырып, күтілетін нәтижелердің нақты мақсаттары мен мерзімдері.**

Жобаны қабылдаудың мақсаты кәсіпкерлік субъектілерін қолдау болып табылады, сондай-ақ салық төлеушілерді әкімшілік жауапкершілікке тартуды азайту мақсатында Мұнай өнімдерінің өндірісін және айналымы бойынша қате ұсынылған декларацияны кері қайтарып алу мүмкіндігін ұсыну ұсынылады.

**6. Заңнаманы нормативтік құқықтық актінің енгізілетін жобасына сәйкес келтіру қажеттілігі (басқа құқықтық актілерді қабылдау немесе қолданыстағы актілерге өзгерістер және (немесе) толықтырулар енгізу талап етілетінін көрсету) не мұндай қажеттіліктің болмауы.**

Қажет емес.

**7. Нормативтік құқықтық акт жобасының Қазақстан Республикасы ратификациялаған халықаралық шарттарға және Қазақстан Республикасы қатысушысы болып табылатын халықаралық ұйымдардың шешімдеріне сәйкестігі.**

Сәйкес келеді.

**8. Осындай өзгерістерге әкеп соғатын нормативтік құқықтық актінің жобасын қолданысқа енгізуге байланысты жеке кәсіпкерлік субъектілерінің шығындарының төмендеуін және (немесе) ұлғаюын растайтын есеп айырысу нәтижелері.**

Жобаны қабылдау жеке кәсіпкерлік субъектілерінің шығындарының төмендеуіне және (немесе) ұлғаюына әкеп соқпайды.

**Қаржы министрі**

**Қазақстан Республикасы М. Такиев**

**Согласовано**

18.12.2025 18:40 Мекебаев Аблай Келдикеевич

